ഷുഗർലോഫ് മൗണ്ടൻ

ബ്രസീലിലെ റിയോ ഡി ജനീറോയിൽ സ്ഥിതി ചെയ്യുന്ന ഒരു പർവതം ആണ് **ഷുഗർലോഫ് മൗണ്ടൻ** (പോർച്ചുഗീസ്: പാവോ ഡി ആകുരൂർ [pɐw d͡ʒi asukaʁ]). അറ്റ്ലാന്റിക്ക് സമുദ്രത്തിലേക്ക് തള്ളി നിൽക്കുന്ന ഒരു ഉപദ്വീപിൽ ഗുവനബാര ബേയുടെ അടുത്തായാണ് ഈ പർവതം സ്ഥിതിചെയ്യുന്നത്. 396 മീറ്റർ (1,299 അടി) ഉയരമുള്ള ഈ പർവതത്തിനു പരമ്പരാഗതമായി നിർമ്മിക്കുന്ന ശുദ്ധീകരിക്കപ്പെട്ട പഞ്ചസാരകട്ടിയുടെ രൂപമാണ് അതിനാലാണ്‌ അതിനു ഷുഗർലോഫ് മൗണ്ടൻ എന്ന പേര്‌ ലഭിച്ചത്. നഗരത്തിന്റെ കാഴ്ചകൾ കാണാൻ കഴിയുന്ന രീതിയിൽ ഇവിടെ സ്ഥാപിച്ച കേബിൾവേ ലോകപ്രസിദ്ധമാണ്.

റിയോ ഡി ജനീറോ നഗരപ്രദേശത്ത് സമുദ്രത്തിനോട് ചേർന്ന്  ഉയർന്ന് നിൽക്കുന്ന നിരവധി പർവ്വതങ്ങളിൽ ഒന്നാണ് ഈ പർവതം. 2006 ൽ സ്ഥാപിച്ച ഷുഗർലോഫ് മൗണ്ടൻ ആൻഡ് ഉർക ഹിൽ നാച്ചുറൽ മോണുമെന്റ് ഈ പർവതത്തെ സംരക്ഷിക്കുന്നു. 2012 ൽ യുനെസ്കോ ഇത് ഒരു ലോക പൈതൃകസ്ഥാനമായി പ്രഖ്യാപിച്ചു. 

## പേരിന്റെ ഉത്ഭവം
ബ്രസീലിൽ കരിമ്പിന്റെ കച്ചവടം അതിന്റെ അത്യുന്നതിയിൽ നിന്നിരുന്ന പതിനാറാം നൂറ്റാണ്ടിൽ പോർട്ടുഗീസുകാരാണ് ഈ പർവതത്തിനു ഷുഗർലോഫ് എന്ന പേര് നൽകിയത്. ചരിത്രകാരനായ വിറിയറ ഫസാണ്ട പറയുന്നതനുസരിച്ച്, കൊൺ ആകൃതിയിൽ പഞ്ചസാരകട്ടി നിർമിച്ചു കപ്പലിൽ കയറ്റി അയച്ചിരുന്നു. ഇതിന്റെ ആകൃതിയും പർവതത്തിന്റെ ആകൃതിയും ഒരുപോലെ ആയിരുന്ന അതിനാൽ പർവതത്തിനു ഈ പേര് ലഭിച്ചു. 

## കേബിൾ കാർ
65 പേർക്ക് കയറാവുന്ന ഒരു ഗ്ലാസ് ഭീതിയുള്ള കേബിൾ കാർ സംവിധാനം ഇവിടെയുണ്ട്. ഷുഗർലോഫ്, മോറോ ഡാ ഉർക്ക കൊടുമുടികളടെ മധ്യേ 1,400 മീറ്റർ (4,600 അടി) നീളമുള്ള ഈ സംവിധാനം ഓരോ 20 മിനിറ്റിലും ഓടുന്നു. 1912 ൽ നിർമിച്ച ഈ സംവിധാനം 1972-73 കാലഘട്ടത്തിലും, 2008 ലും പുനർനിർമ്മിച്ചു. കേബിൾ കാർ മോറോ ഡാ ബാബിലോണിയയുടെ അടിവാരത്തിൽ നിന്നും മോറോ ഡാ ഉർക്കയിലേക്കും അവിടെ നിന്ന് ഷുഗർലോഫ് ഉച്ചകോടിയിലേക്കും പോകും. 

## സമയക്രമം
* 1907 - ബ്രസീലിലെ എൻജിനീയർ അഗസ്റ്റോ ഫെറീററ റാമോസ്, മലകളിലേക്ക് വായുവിലൂടെ ഒരു വഴിയിലൂടെ ബന്ധിപ്പിക്കുന്നതിനുള്ള ആശയം പ്രകടിപ്പിച്ചു. 
* 1910 - അതേ എൻജിനീയർ സൊസൈറ്റി ഓഫ് ഷുഗർ ലോഫ് സ്ഥാപിക്കുകയും അതേ വർഷം പണി ആരംഭിക്കുകയും ചെയ്തു. ഈ പദ്ധതി ജർമ്മനിയിൽ കമ്മീഷൻ ചെയ്ത് ബ്രസീലിയൻ തൊഴിലാളികൾ നിർമ്മിച്ചു. എല്ലാ ഭാഗങ്ങളും പർവതങ്ങളിലേക്ക് കയറുകയോ സ്റ്റീൽ കേബിളുകൾ കൊണ്ട് ഉയർത്തുകയോ ചെയ്തു. 
* 1912 - ട്രാം തുറക്കുന്നു. ബ്രസീലിലെ ആദ്യത്തെ ലിഫ്റ്റ്. ആദ്യത്തെ കേബിൾ കാറുകൾ നിർമ്മിച്ചത് മരം കൊണ്ടായിരുന്നു, ഇവ 60 വർഷം ഉപയോഗിച്ചിരുന്നു. 
* 1972 - നിലവിലുള്ള കാറുകളുടെ മോഡൽ പ്രവർത്തനം ആരംഭിച്ചു. ഇതോടെ ഇതിന്റെ ശേഷി പതിന്മടങ്ങ് വർദ്ധിച്ചു.  
* 2009 - അടുത്ത തലമുറ കേബിൾ കാറുകളുടെ ഉദ്ഘാടനം. 

## പർവതാരോഹണം
ഷുഗർലോഫ്, സമീപത്തുള്ള മോറോ ഡാ ബാബിലോണിയ, മോറോ ഡാ ഉർക എന്നീ പർവതങ്ങളിൽ പർവതാരോഹണം നടത്തുന്നതു സഞ്ചാരികൾക്ക് കാണാം. ഇവ മൂന്നും കൂടിയാൽ ലോകത്തിലെ ഏറ്റവും വലിയ നാഗരിക പർവതാരോഹണ ഏരിയകളിൽ ഒന്നാണിത്.  

## ചിത്രങ്ങൾ

File:Nicolas-Antoine Taunay.jpg|View of Sugarloaf from the terrace of the Convento de Santo Antônio (Convent of St. Anthony), c. 1816. Painting by Nicolas-Antoine Taunay.
File:Charles_Landseer_-_View_of_Sugarloaf_Mountain_from_the_Silvestre_Road_-_Google_Art_Project.jpg|View of Sugarloaf from the Silvestre road, c. 1823. Painting by Charles Landseer.
File:A Glória, Rio de Janeiro by Eduard Hildebrandt.jpg|Sugarloaf as seen from Glória neighborhood, c. 1846. Painting by Eduard Hildebrandt.
File:Forty years in Brazil (1914) (14775856642).jpg|Sugarloaf in 1914
File:Sugar Loaf Mtn Rio de Janeiro Brazil.JPG|Higher aerial view, 1967
File:Sugar loaf from Cristo Redentor 2010.JPG|View of the Sugarloaf from Christ the Redeemer on Corcovado.
File:Cable Cars from Sugarloaf Mountain-Pao de Acucar - Rio de Janeiro - Brazil.jpg|Cable cars from Sugarloaf Mountain.
File:Sugarloaf Mountain as seen from the up river, Christo Redentor seen in background.JPG|View of Sugarloaf Mountain from seaward side; Christ the Redeemer as seen in the background.
File:1 rio de janeiro panorama.jpg|View of Rio de Janeiro from the Sugarloaf.
File:Praia vermelha.jpg|Sugarloaf as seen from the Praia Vermelha (Red beach).
File:Enseada de Botafogo e Pão de Açúcar.jpg|Botafogo Bay and Sugarloaf
File:Pão de Açúcar - Rio de Janeiro, Brasil(2).jpg|Botafogo Bay and beach with Sugarloaf in the background
File:Do alto.jpg|Aerial view
File:Desvendando novos ângulos do Rio.jpg|View from the city of Niterói
File:Seilbahn zum Zuckerhut in Rio (14689558374) (2).jpg|Old cable car to Sugaloaf


## അവലംബം

## ബാഹ്യ കണ്ണികൾ

വർഗ്ഗം:ബ്രസീലിലെ മലനിരകൾ